Betty Osceola

Betty Osceola (alizaliwa Agosti 8, 1967) ni bibi wa jamii ya asili ya Marekani, mwanaharakati wa mazingira, mwalimu, mpinga uchimbaji wa mafuta kwa njia ya mbaya , na mtetezi wa maji safi. Yeye ni mwanachama wa Kabila la Wahindi la Miccosukee kutoka Panther Clan huko Florida.

Alizaliwa na kukulia huko Everglades, ambako aliishi kwa kutegemea rasilimali za asili kwa kuwinda na kuvua samaki pamoja na baba yake. Osceola pia ni nahodha wa boti za angani (airboat captain) na anaendesha Buffalo Tiger Airboat Tours kwenye barabara ya Tamiami Trail huko Miami, Florida. 

 Maisha ya Awali 
Mnamo Januari 2019, Betty Osceola alifichua maelezo kuhusu utoto wake katika mahojiano kwa ajili ya mfululizo wa The Swamp wa American Experience uliozalishwa na PBS. Alisema kuwa alipokuwa akikua katika Everglades, aliishi katika kibanda cha jadi cha Miccosukee (chickee hut) chenye kuta nne, ingawa mama yake na bibi yake waliishi katika vibanda vilivyo wazi bila kuta.

Alieleza kuwa akiwa na umri wa miaka mitano, alikuwa akienda kusini kwenye kinamasi kucheza, akitumia siku nzima akiwa peku akizunguka eneo hilo. Pia alishiriki kwamba watu wa kabila lake walikuwa wakiishi kwa kutegemea ardhi kwa kulima mahindi na maboga kwenye visiwa. Hata hivyo, alisema kuwa siku hizi maji yamechafuliwa sana kiasi kwamba hawawezi tena kufanya shughuli hizo za kilimo.

Tanbihi

Jamii:wanawake wa Marekani
Jamii:wanaharakati wa Marekani